Սուդանի “Կորած տղա”-ն խմելու ջուր է ապահովում հազարավորների համար
Սալվա Դաթն օգնում է Սուդանի գյուղացիների համար մաքուր ջուր ապահովելու գործում
Հարավային Սուդանում միլիոնավար մարդիկ զրկված են խմելու մաքուր ջրից: Գետերը և լճերը հաճախ աղտոտվում են` առաջացնելով լուծ և խոլերա: Սալվա Դաթը փորձում է փոխել իրավիճակը: «Ջուր Սուդանին» իր կազմակերպության միջոցով նա կարողացել է հանգանակել մեկ միլիոն դոլար` գյուղերին մաքուր ջուրը մատչելի դարձնելու համար: Եկեղեցու անդամների, դպրոցների, անհատների և Ռոթըրի հումանիտար կազմակերպության օգնությամբ Դաթը նախաձեռնեց «Ջուր Սուդանին» ծրագիրը, որը գյուղացիներին սովորեցնում է ինչպես ջրհոր փորել և աշխատացնել: Կազմակերպությունն արդեն 29 ջրհոր է փորել: “Երբ մեկ տարի անց վերադարձա, ապշած էի, թե ինչպես ենք փոխել այս մարդկանց կյանքը: Նրանք շուկա են կառուցում, դպրոց, շուտով նաև ամբուլատոր կետ կունենան, այնքան բան է կատարվում ջրհորի շուրջ”,-իր տպավորություններով կիսվում է Սալվան: “Աշխարհի այդ մասում աղջիկների կրթությունը չի արժեվորվում: Իսկ այժմ, քանի որ ջրհորներ են կառուցվել, նրանք կարող են դպրոց հաճախել: Դա այնքան հուզիչ է”,-ուրախությամբ ասում է Սալվան: Այս հումանիտար աշխատանքի համար տարին մեկ անգամ Դաթը վեց ամսով գալիս է Սուդան: Նա հանդիպում է գյուղապետերի հետ, ովքեր և որոշում են, թե որ գյուղերում է անհրաժեշտ ջրհոր կառուցել: